ગાંધીનગર, 17 નવેમ્બરઃ મુખ્યમંત્રી આનંદીબેન પટેલ આવતીકાલ સોમવારે 17 નવેમ્બર-2014ના મુંબઇમાં દિવસભર 400 ઉપરાંત અગ્રણી-વેપાર - ઉદ્યોગ સંચાલકો - પ્રતિનિધિ મંડળો સાથે વન-ટુ-વન બેઠકો યોજશે. આગામી જાન્યુઆરી 2015ની 11 થી 13 તારીખ દરિમયાન ગુજરાતમાં યોજાઇ રહેલી વાયબ્રન્ટ ગુજરાત ગ્લોનબલ ઇન્વેસ્ટર્સ સમિટમાં દેશના અન્ય રાજ્યોના ઉદ્યોગ - વેપાર સંચાલકોને પ્રેરિત કરવા માટે આનંદીબેન પટેલે મુંબઇમાં આ વન-ટુ-વન બેઠકનો ઉપક્રમ યોજ્યો છે. ઉદ્યોગ-ઉર્જા મંત્રી સૌરભ પટેલ પણ આ બેઠકોમાં ઉપસ્થિત રહેશે.